**নিকোলাস শ্যাফনার** (২৮ জানুয়ারি ১৯৫৩ - ২৮ আগস্ট ১৯৯১) ছিলেন একজন মার্কিন গদ্যকার, সাংবাদিক এবং গায়ক-গীতিকার।

প্রাথমিক জীবন
-------------

শ্যাফনার নিউ ইয়র্কের ম্যানহাটনে জন্মগ্রহণ করেছিলেন। তার বাবা জন ভি শ্যাফনার (? -১৯৮৩) ছিলেন সাহিত্যিক প্রতিনিধী যার ব্র্যান্ড ক্লায়েন্টদের মধ্যে ছিলেন রে ব্র্যাডবারি। তার মা পেরডিটা ম্যাকফারসন শ্যাফনার (১৯১৯-২০০১) ছিলেন প্রাক্তন ফ্রান্সেস পেরডিটা অলডিংটন। তার মাতামহ ছিলেন চিত্রকল্পবাদী কবি হিলদা ডুলিটল, যিনি "এইচ.ডি." হিসেবে অধিক পরিচিত এবং পিতামহ ছিলেন সুরকার ও সঙ্গীত সমালোচক সিসিল গ্রে। তার তিন ভাইবোন রয়েছে। তিনি চয়েট স্কুল এবং নিউ কলেজ অব ফ্লোরিডায় অধ্যয়ন করেছেন।

কর্মজীবন
--------

### *দ্য বিটল্‌স ফরেভার*

শ্যাফনার ১৯৬০-এর দশকের বেশিরভাগ সময় বিটল্‌সের স্মরণিকা সংগ্রহ করেছিলেন, যা ১৯৭৭ সালে প্রকাশিত তার প্রথম বই *দ্য বিটল্‌স ফরেভার*-এ সরাসরি যুক্ত করা হয়েছিল। বইটির সমালোচনা গ্রহণযোগ্যতার কারণে, তিনি বিটলসের বিষয়ক একজন কর্তৃপক্ষ হিসাবে প্রতিষ্ঠিত হন। বইটির প্রাথমিক পর্যালোচনাগুলির মধ্যে, *নিউ ইয়র্ক পোস্ট* এটিকে "সৎ, সত্যবাদী এবং অত্যন্ত বিনোদনমূলক" হিসেবে বর্ণনা করেছে, যেকানে *পাবলিসার্স উইকলি* বলেছে: "বিটল্‌সমানিয়াকের পক্ষে *বইটি* হতে পারে… সর্বাত্মক, দায়বদ্ধ এবং তথ্যবহুল…"। পরবর্তীকালে শ্যাফনার *দ্য কমপ্লিট বিটল্‌স* শিরোনামে ১৯৮২ সালের একটি তথ্যচিত্রে ভাষ্যকার হিসাবে উপস্থিত হয়েছিলেন।

*দ্য বিটল্‌স ফরেভার* পরবর্তীতে লেখক এবং ভাষ্যকারদের দ্বারা উচ্চমানের হিসেবে বিবেচিত হয়েছে। বিটল্‌স সাহিত্যের ২০০৭ সালের সংক্ষিপ্ত বিবরণে, লেখক স্টুয়ার্ট শিয়া এবং রবার্ট রদ্রিগেজ বলেছেন যে, প্রথমস্বত্ত্বার অভিজ্ঞতার পাশাপাশি বইটি একটি বৃহত্তর সাংস্কৃতিক প্রসঙ্গ সম্পর্কিত লেখকের দক্ষতার সমন্বয়ে সফল। শিয়া এবং রদ্রিগেজ আরও লিখেছেন: "বইটি, ক্যার এবং টাইলারের *চিত্রিত রেকর্ডের* সাথে বিটল্‌সের ইতিহাসের সময়ে মারাত্মক শূন্যতা পূর্ণ করেছিল। শ্যাফনারের বইটি বিটল্‌স সম্পর্কে এযাবৎ রচিত সেরা বইগুলির একটি এবং দলটির ভক্তদের একটি সম্পূর্ণ প্রজন্ম এখনও শ্যাফনারের দুর্দান্ত গদ্য এবং সাংগঠনিক দক্ষতার জন্য তাকে স্মরণ করে।" ২০১৩ সালের ডিসেম্বরে বিটল্‌সের জীবনীগুলির সাম্প্রতিক প্রজন্ম নিয়ে আলোচনার সময় *শিকাগো ট্রিবিউনের* সমালোচক মার্ক কারো বইটির প্রকাশের কথা স্মরণ করেছিলেন এবং এটিকে ব্যান্ডের "উন্নত সমালোচিত-মানসিক ইতিহাস" হিসেবে বর্ণনা করেছিলেন। ২০১০ সালে জর্জ হ্যারিসনের জীবনীলেখক ইয়ান ইংলিস শ্যাফনারের অবদানের কথা উল্লেখ করে লিখেছেন: "বিটল্‌সের ইতিহাস যাচাই করে এমন নিযুক্ত শত শত বইয়ের মধ্যে এটি সবচেয়ে সেরা। বুদ্ধিমানভাবে লেখা…।"

### ১৯৮০ থেকে ১৯৯০-এর দশক

১৯৮০ সালে শ্যাফনার *দ্য বয়েস ফ্রম লিভালপুল: জন, পল, জর্জ, রিংগো* বইটি প্রকাশ করেন। ১৯৮১ সালে তার বোন এলিজাবেথের সাথে তিনি *৫০৫ রক-অ্যান্ড-রোল কোয়েশ্চেন্স ইওর ফ্রেন্ডস কান্ট অ্যান্সার* প্রকাশ করেন। পরবর্তী বছর, ১৯৭০-এর দশকের বিটল্‌স এবং তাদের সমসাময়িক যুক্তরাজ্যের বিভিন্ন সঙ্গীতদল এবং অন্যান্য ইংরাজি সঙ্গীতকর্ম নিয়ে প্রকাশ করেন *দ্য ব্রিটিশ ইনভেইশন*। বইটি মূলত দীর্ঘ ঐতিহাসিক প্রবন্ধের পাশাপাশি সংক্ষিপ্ত প্রবন্ধের (বেশিরভাগ শ্যাফনারের পরিচিত অন্যান্য লেখক দ্বারা রচিত) সংকলন। ১৯৮৩ সালে তিনি পিট শোটন সহকারে রচনা করেন, *জন লেনন ইন মাই লাইফ*।

নব্বইয়ের দশকের শুরুতে তিনি ষাটের দশকে গঠিত লন্ডন ভিত্তিক ব্রিটিশ রক ব্যান্ড পিংক ফ্লয়েডের জীবনী *সোসারফুল অব সিক্রেট্‌স: দ্য পিংক ফ্লয়েড ওডিসি* (১৯৯১) প্রকাশ করেন। শ্যাফনার এ ছাড়াও *রোলিং স্টোন*, *মিউজিশিয়ান*, *দ্য ভিলেজ ভয়েস* এবং *ট্রাউজার প্রেস* সাময়িকীর জন্য নিবন্ধ লিখেছিলেন।

১৯৯০ সালে শ্যাফনার তার গানের চক্র *ম্যাজিকাল কিংডমস* স্ব-প্রকাশ প্রকাশ করেন।

মৃত্যু
------

১৯৯১ সালের ২৮ আগস্ট তার *সোসারফুল অব সিক্রেট্‌স: দ্য পিংক ফ্লয়েড ওডিসি* বইয়ের সদ্য প্রকাশের পরপরই নিউ ইয়র্ক শহরে এইডস-সম্পর্কিত অসুস্থতার কারণে মারা যান। তার সংগ্রহের সঙ্গীত নিউ ইয়র্কের লিংকন সেন্টার সহ বিভিন্ন অনুষ্ঠানকেন্দ্রে শ্রদ্ধাঞ্জলি অনুষ্ঠানে মরণোত্তর পরিবেশিত হয়েছে।

গ্রন্থতালিকা
------------

* *দ্য বিটল্‌স ফরেভার* (১৯৭৭)
* *দ্য বয়েস ফ্রম লিভালপুল: জন, পল, জর্জ, রিংগো* (১৯৮০)
* *৫০৫ রক-অ্যান্ড-রোল কোয়েশ্চেন্স ইওর ফ্রেন্ডস কান্ট অ্যান্সার* (১৯৮১)
* *দ্য ব্রিটিশ ইনভেইশন* (১৯৮২)
* *জন লেনন ইন মাই লাইফ* (১৯৮৩)
* *সোসারফুল অব সিক্রেট্‌স: দ্য পিংক ফ্লয়েড ওডিসি* (১৯৯১)

তথ্যসূত্র
---------

1. ↑  "John V. Schaffner" (ইংরেজি ভাষায়)। দ্য নিউ ইয়র্ক টাইমস। ৩০ নভেম্বর ১৯৮৩। সংগ্রহের তারিখ ২৪ ফেব্রুয়ারি ২০১৯।
2. 1 2  শ্যাফনার, ভাল। "Perdita Macpherson Schaffner (1919-2001)"। সংগ্রহের তারিখ ২৩ ফেব্রুয়ারি ২০১৯।
3. 1 2 3 4  Kozinn, Allan (আগস্ট ২৯, ১৯৯১)। "Nicholas Schaffner, 38, Author Of Books About Rock Groups"। *দ্য নিউ ইয়র্ক টাইমস*। সংগ্রহের তারিখ ২১ জুন ২০১৪।
4. ↑  শ্যাফনার ১৯৭৮: *Critics' plaudits reproduced on back cover.*
5. ↑  শিয়া ও রদ্রিগেজ ২০০৭।
6. ↑  কারো, মার্ক (ডিসেম্বর ১৭, ২০১৩)। "New Beatles books out"। *Chicago Tribune*। সংগ্রহের তারিখ ২৫ জুলাই ২০১৪।
7. ↑  ইংলিস, ইয়ান (২০১০)। *The Words and Music of George Harrison*। Santa Barbara, CA: Praeger। পৃষ্ঠা 178। আইএসবিএন 978-0-313-37532-3।
8. ↑  "Nicholas Schaffner"। *The Estate Project*। আগস্ট ১৮, ২০১৫ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৯, ২০০৫।
9. ↑  "New Yorker magazine June 19, 1995"। The New Yorker magazine। সংগ্রহের তারিখ মে ১২, ২০১২।
10. ↑  "Sudden Sunsets Recorded Live at Alice Tully Hall"। সংগ্রহের তারিখ মে ১১, ২০১২।

### উৎস

* শ্যাফনার, নিকোলাস (১৯৭৮)। *দ্য বিটল্‌স ফরেভার*। নিউ ইয়র্ক: McGraw-Hill। আইএসবিএন 0-07-055087-5।
* শিয়া, স্টুয়ার্ট; রদ্রিগেজ, রবার্ট (২০০৭)। *Fab Four FAQ: Everything Left to Know About the Beatles ... and More!*। New York, NY: Hal Leonard। পৃষ্ঠা 143–44। আইএসবিএন 978-1-4234-2138-2।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* জাপান
* চেক প্রজাতন্ত্র
* অস্ট্রেলিয়া
* ক্রোয়েশিয়া
* নেদারল্যান্ডস

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |